<classify> Kikosi hicho ambacho kilirejea juzi usiku kilikuwa Rwanda kwa mchezo wa raundi ya kwanza dhidi ya timu hiyo, ambako kiliibuka na ushindi wa mabao 2-1, mwishoni mwa wiki iliyopita kwenye Uwanja wa taifa wa Amahoro, Kigali, Rwanda.Akizungumza jana, Mkuu wa Idara ya Habari na Mawasiliano wa Yanga, Jerry Muro alisema kikosi hicho kimerudi salama na kuungana na wachezaji waliobaki Dar es Salaam kuendelea na kambi yao kwa ajili ya mchezo huo wa marudiano.Tumerudi salama na wachezaji wote wako vizuri wameungana na wale waliokuwa wamebaki na tayari wapo kambini nje ya mji kwa ajili ya maandalizi ya mchezo wetu wa marudiano dhidi ya APR,alisema. Wachezaji waliobaki Dar es Salaam walikuwa Nadir Haroub Canavaro, Geofrey Mwashiuya, Malimi Busungu na Benedikti Tinoco.Muro alisema kwa sasa wanafikiria namna ya kujipanga kwa ajili ya mchezo huo ili kufuzu kwa hatua ya pili. Alisema baada ya kumalizika kwa mchezo huo wa kimataifa ndipo wataanza kufikiria namna ya kujipanga kwa michezo yake viporo vya ligi.Hivi karibuni Kocha Msaidizi wa Yanga, Juma Mwambusi alisema wanajipanga kuhakikisha wanapata ushindi mzuri wa nyumbani na kuvuka katika hatua nyingine. Alisema moja ya malengo yao katika mchezo uliopita ilikuwa ni kupata ushindi wa ugenini na hilo limefanikiwa, hivyo wana imani wakijipanga vyema mambo yatakuwa mazuri zaidi ya Kigali.Yanga ikivuka hatua hiyo itacheza kati ya mshindi wa mchezo wa Libolo ya Angola dhidi ya Al Ahly ya Misri, ambazo katika mchezo wa kwanza zilitoka suluhu Luanda, Angola. Simba iliondolewa na Libolo Februari 2013 baada ya kufungwa jumla ya mabao 5-0 katika michuano ya Ligi ya Mabingwa wa Afrika.  <topic>: MICHEZO 